Skadedækning af elektronik ved indbrud

Vi har haft TopDK siden 2008 uden én eneste skade og TopDK gør i salgsarbejdet meget ud af at berette om dækninger, som er bedre end konkurrenternes.
Jeg har tilmed altid ment at kvaliteten af forsikringsselskabet er bestemt af deres måde og velvillighed til at håndtere skader korrekt. Jeg har ikke tidligere haft noget grundlag at bedømme TopoDK udfra. Det har jeg ”desværre” fået nu.
Well, grunden til min samlede anmeldelse er afgjort at TopDKs måde at beregne værdisættelse af ens værdier udfra ”skøn” desværre ikke er specielt tilfredsstillende.
Vores husstand har indtil nu haft samtlige forsikringer samlet hos TopDK.

Årsagen:
Vi havde indbrud i vores villa, mistede godt 40 genstande + fik smadret et vindue.

Vindue blev fikset let og smertefrit af et super tømrerfirma som TopDK havde aftale med, 1 stjerne til TopDK på denne.
Genstandene blev beskrevet og afleveret via deres portal og 2 dage efter kom der feedback, 1 stjerne mere for hurtig og effektiv sagbehandling.
På 38 genstande fik vi det beløb, vi havde beskrevet (mange er brugsting man typisk ikke gemmer kvitteringer på). 1 stjerne for dette.

På 1 elektronik genstand var det desværre ikke imponerende. En ældre ipad som efter afskrivning ikke er meget værd. Dette har jeg måttet acceptere.

På min bærbare PC var responsen helt urimelig og ligeledes TopDKs argumentation for deres vurdering. Dette er grundlaget for vurderingen.

Jeg kunne ikke dokumentere laptoppens værdi eller model (den er købt af tidl. Arbejdsgiver i 2015) og jeg meddelte TopDK at jeg ikke kunne fremskaffe dokumentation men at jeg havde dokumenteret modellen i sagen. Den var i 2015 værdisat til ~12.500 og af denne værdi skal der så afskrives ift. gældende afskrivningsregel, dette kan jeg acceptere.
Svar kom retur, TopDK ville have dokumentation for modellen. Jeg kontaktede så min X arbejdsplads, fik negativt svar og svarede ærligt retur til TopDK at dette ikke kan fremfindes men at modellen er beskrevet med detaljer i sagen.
TopDK vendte da retur med svaret at når de ikke havde dokumentation ville de værdisætte efter ”skøn” og havde værdisat efter en Ideapad til ny værdi 6.000, afskrevet værdi 4.196 kroner.
Jeg måtte svare at denne model på INGEN måde er en tilsvarende model af den model, jeg havde mistet ref, de detaljer, der var vedlagt om modellen. Det virkede ik til at de under ”skøn” har set på hvilken model PC der var mistet?
Jeg spurgte da TopDK på telefonen, hvorfor man havde brugt en Ideapad som model for værdi sættelsen, dette kunne TopDK ikke svare på men svarede kun at de havde værdisat ifølge deres retningslinjer…..

Mit svar til TopDK var at værdisættelsen ikke er rimelig idet den model der er værdi sat efter er en low budget model og efter afskrivning giver denne kun 1/3 af det beløb, jeg har mistet værdi for. Svaret var at uden præcis dokumentation (billede og serienr.) havde de skønnet en model og et beløb. Ergo har TopDK også tilkendegjort at de ikke stoler på mit indput om, hvilken model laptop der er mistet idet modellen er en helt anden klasse end den mistede uden de samme specifikationer.
Jeg sendte da et forslag til TopDK om at de kunne værdisætte efter en andel model laptop med samme specifikation til værdi ~8.000 som efter afskrivning vil give mig godt 6.100 at købe for, ergo en forskel på godt 2000 fra det beløb, TopDK har tilbudt som erstatning. Dette skrev jeg som forslag for at vise at mit krav ikke er absolut men at jeg forventer at kunne købe en pc med omtrent samme specifikation som den mistede.
TopDK besvarerede at de havde skønnet en værdi i henhold til deres retningslinjer og at deres tilbud er uændret.

For denne behandling og deres manglende evne til at gøre deres skadesfri kunder gennem godt 10 år glade har jeg derfor tildelt -1 stjerne.

Det er ingen hemmelighed at man altid mister ejendele og værdier ved et indbrud samt man får mindre retur efter afskrivning og selvrisiko end hvad man mistede.
Men jeg var af den klare overbevisning, at min forsikring ville udvise behjælpelighed med at gøre kunder glade og jeg blev desværre grundigt skuffet. Jeg kan vel ikke forvente kun at skulle betale 50% i præmie når TopDK kun dækker 50% af det mistede?

Jeg har ligeledes meddelt TopDK at jeg er glad for at skaden ikke var større da jeg derved ville skulle bruge krudt på petitesser som burde dækkes rimeligt med den største selvfølgelighed.

Samlet modtager TopDK derfor en bedømmelse på små 2 stjerner og jeg har meddelt TopDK at deres facon at værdisætte på + evnen til at imødekomme deres loyale kunder har gjort at jeg nu er i gang med at overflytte samtlige forsikringer til et andet selskab.